KOMENTE DHE REKOMANDIME 
MBI RAPORTIN E MONITORIMIT TË VITIT 2016 
PËR MINISTRINË E ZHVILLIMIT URBAN 

I. Vlerësim i përgjithshëm i qëllimeve dhe objektivave të politikës si dhe performanca e produkteve kryesore
Ministria e Zhvillimit Urban, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2016 ka hartuar, programuar dhe zhvilluar politikat kombëtare që synojnë modernizimin dhe zbatimin e kuadrit ligjor në fushën e planifikimit dhe zhvillimit urban, strehimit, legalizimit e integrimit të ndërtimeve informale.
 Programet për të cilat kjo ministri ka administruar fondet për vitin 2016 janë: 
1. Programi “Planifikim, menaxhim dhe administrim”
2. Programi “Planifikimi Urban dhe Strehimi”

[bookmark: _GoBack]Në programin “Planifikim menaxhim administrim” për objektivin “Sigurimi i shërbimeve bazë për realizimin efektiv të përgjegjësive funksionale të MZHU-së dhe institucioneve të varësisë”, janë realizuar produktet si “Administratë funksionale e MZHU” në masën 90 për qind, pasi nuk është plotësuar ende organika. Produktet e tjera janë realizuar 100 për qind në vlera, por objektivi i dytë “Përmirësimi i kushteve të punës së administratës së MZHU-së, nëpërmjet rikonstruksionit të ambienteve të godinës ekzistuese të ministrisë si dhe fuqizimit të infrastrukturës së teknologjisë së informacionit dhe asaj akomoduese” është realizuar pjesërisht për periudhën pasi rikonstruksioni i godinës së ministrisë do të vazhdojë në vitin 2017.
Në programin “Planifikimi Urban dhe Strehimi”, me produktet e realizuara nga përdorimi i fondeve të planifikuara për këtë program është realizuar qëllimi si edhe objektivat e politikës së tij nëpërmjet realizimit të produkteve. Janë realizuar plotësisht rreth 28 produkte ku mund të veçojmë ato me impakt social siç janë “Familje të komunitetit rom me kushte banimi të përmirësuara”, “Familje që trajtohen me qera financiare”, etj. Konkretisht në fushën e Zhvillimit Urban mund të nënvizojmë këto arritje:
· Në fushën e strehimit janë kryer ndërhyrje emergjente dhe rikonstruksione të banesave të romëve nëpërmjet projektit “Përmirësimi i kushteve të komunitetit rom/egjiptian”, ku përfituan 187 familje në 9 bashki të vendit;
· Janë rehabilitur 94 banesa nga 94 të parashikuara sipas projektit “Banesa të ndërtuara para vitit 1993, të rehabilituara”;
· Rikonstruksioni i një objekti banimi në bashkinë Shodër;
· Shpronësime të pronarëve të pasurive të paluajtshme, pronë private që preken nga ndërtimi i veprave publike;
· Janë trajtuar me qera financiare 138 familje në Tiranë dhe Vlorë sipas përcaktimeve të VKM-ve;
· Nëpërmjet subvencionit të interesave të kredisë, përfituan 4171 familje, nga të cilat 943 përfitojnë kredi me interes 0 dhe pjesa tjetër përfitojnë kredi me interes sipas normës së inflacionit (3-4 përqind);
· Kanë përfituar bonus strehimi 89 familje si dhe grant të menjëhershëm strehimi 35 familje që plotësojnë kriteret sipas përcaktimeve ligjore;
· Projekti “Hartimi i planeve të përgjithshme vendore” për 26 bashki, është realizuar në vlerë për 559.3 milionë lekë ose 100 për qind;
· Janë kryer 51,351 praktika legalizimi të pasurive informale dhe deri në fund të vitit 2016 nga 30,000 të parashikuara.

II. “Karakteristika kryesore të performancës së shpenzimeve”
Në fund të vitit 2016, situata në lidhje me realizimin e shpenzimeve të buxhetit, krahasuar me planin e vitit 2016, sipas raportit të monitorimit të paraqitur nga ana e ministrisë, paraqitet si më poshtë:
	
                   Emërtimi programit
	% e realizimit të shpenzimeve                                  
kundrejt  planit 2016    

	1. Programi “Planifikim menaxhim administrim”
	       98.5 %

	2. Programi “Planifikimi Urban dhe Strehimi”
	       99.4 %

	                                Totali
	       99.3 %         



Pra siç shikohet nga të dhënat e tabelës së mësipërme plani i shpenzimeve të buxhetit në total për këtë ministri për vitin 2016 është realizuar në rreth 99.3 % të planit vjetor. 
Sipas zërave përbërës të shpenzimeve, sipas raportit të monitorimit të paraqitur nga ana e ministrisë situata në fund të vitit 2016 paraqitet e tillë:
	                                                                           Shpenzime korente      Shpenzime kapitale

	1.Programi “Planifikim menaxhim administrim”               99.5 %                       79.9 %

	2.Programi “Planifikimi Urban dhe Strehimi”                    98.3 % 	100.2 %

	                         Totali                                                      98.5 %                      99.3 %        



Pra sic shikohet nga tabela e mësiperme, shpenzimet korente në total për ministrinë, janë realizuar në rreth 98.5 % të planit vjetor, ndërsa vërejmë një realizim në nivelin prej 99.3% në shpenzimet kapitale. Realizimi në këtë masë i shpenzimeve për investime ka ardhur si rezultat i tejrealizimit mbi shumën e planifikuar të financimit të huaj. 
Struktura e shpenzimeve për çdo program sipas ligjit të buxhetit 2016, planit të buxhetit me ndryshime, si dhe realizimit të vitit 2016 paraqitet si më poshtë:
	                                                                                        Buxheti 2016                               Fakti 
                                                                                       Ligji       Pl me ndryshime         Viti 2016 

	1.Programi “Planifikim menaxhim administrim”      12.2                  8.8                     8.7

	2.Programi “Planifikimi Urban dhe Strehimi”          87.8                 91.2                   91.3 

	                        Totali i ministrisë                           100%            100%                100%



Vërejmë që në strukturën e programeve gjatë vitit 2016 ka pasur ndryshime në krahasim me planin e miratuar me Ligjin fillestar te Buxhetit. Kjo për arsye  të ndryshimeve të planit me Aktet Normative dhe akordimet nga fondi i veçantë si edhe me VKM. 
Duke parë strukturën e realizimit të shpenzimeve në fakt për vitin 2016,  vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Planifikimi Urban dhe Strehimi”.
III. Informacion mbi volumin dhe madhësinë e ndryshimit të buxhetit.
Për të gjitha programet e kësaj ministrie situata në lidhje me ndryshimet në planifikim gjatë vitit 2016, përfshirë këtu buxhetin fillestar, dhe buxhetin me ndryshimet e ndodhura gjatë vitit, paraqitet në tabelën e mëposhtme:
                                                      
                                                              Në mijë  lekë
	
Programet
	Buxheti fillestar 2016
	Buxheti me ndryshime
	Diferenca

	
	(1)
	(2)
	(3=2-1)

	“Planifikim menaxhim administrim”
	  300.000
	  197.592
	   -102.408

	“Planifikimi Urban dhe Strehimi”
	2.151.400
	2.056.122
	- 95.278

	           Totali i ministrisë
	   2.451.400
	      2.253.714
	  - 197.686



Pra sic shikohet nga tabela ne krahasim me ligjin fillestar plani ka ndryshuar për të dyja programet.
· Ndryshimet përfaqësojnë ndryshimet e planit të buxhetit në zbatim të Akteve Normative të miratuara në vitin 2016, fondet e akorduara si fonde shtesë nga Fondi i veçantë si edhe me vendime të Këshillit të Ministrave. (Vendimit nr. 334, datë 4.5.2016, të Këshillit të Ministrave “Për një shtesë fondi në buxhetin e vitit 2016, miratuar për Ministrinë e Zhvillimit Urban, për kryerjen e konkursit rajonal për zhvillimin hapësinor të zonave “shtigjet e lirisë” dhe “korridori i gjelbër””, Vendimit nr. 314, datë 27.4.2016, të Këshillit të Ministrave “Për një shtesë në vendimin nr. 230, datë 13.3.2015 të Këshillit të Ministrave, “Për trajtimin me pagesë të qirasë për disa familje që preken nga zbatimi i projektit “Unaza e Madhe e Tiranës, segmenti “Komuna e Parisit-rruga e Kavajës”)
IV.  Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.
	Programi
	Shpenzime korente
	Shpenzime Kapitale
	Totali i Shpenzimeve

	
	Ministria
	SIFQ
	Diferenca
	Ministria
	SIFQ
	Diferenca
	Ministria
	SIFQ
	Diferenca

	Planifikimi, Menaxhimi Administrimi
	186,607
	186,607
	0
	7,986
	7,986
	0
	194,593
	194,593
	0

	Planifikimi Urban dhe Strehimi
	918,120
	918,120
	0
	1,124,843
	1,124,843
	0
	2,042,963
	2,042,963
	0

	Totali
	1,104,727
	1,104,727
	0
	1,132,829
	1,132,829
	0
	2,237,556
	2,237,556
	0



Pra siç shikohet nga tabela, nuk ka mospërputhje të të dhënave faktike të raportuara nga ministria me të dhënat faktike të siguruara nga e Sistemi Informatik Financiar i Qeverisë për shpenzimet korente apo ato kapitale. 

Nga të dhënat e Sistemit Informatik Financiar të Qeverisë konstatojmë se gjatë vitit 2016 për këtë ministri janë realizuar të ardhura jashtë limit për 317.279 mijë lekë. 

V. Komente dhe rekomandime 
· Përmbajtja e raportit të monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarte të monitorimit të buxhetit në njësitë e Qeverisjes Qendrore”.Vërejmë që të dhënat e raportuara në raportin e monitorimit në përgjithësi janë sipas formateve të përcaktuara në këtë udhëzim në anekset përkatëse.

· Të  dhënat faktike të raportuara duhet të jenë të rakorduara me të dhënat faktike të  sistemit të thesarit. Edhe për këtë pikë vërejmë që të dhënat e raportuara në raportin e monitorimit nga MZHU janë të njëjta  të dhënat faktike të siguruara nga Sistemi Informatik Financiar i Qeverisë si për shpenzimet korente edhe për shpenzimet kapitale me financim të brendshëm apo të huaj si edhe për të ardhurat jashtë limitit. 

· Gjithashtu pjesë e raportit të monitorimit duhet të jenë dhe të raportohen edhe realizimi i të ardhurave jashtë limitit, të cilat në rastin konkret, janë raportuar nga ministria. 


· Një ndër problematikat që duhet të trajtohet në raportet e monitorimit është edhe evidentimi dhe trajtimi i detyrimeve të prapambetura si ato të trashëguara ashtu edhe ato të krijuara rishtazi. Trajtimi i tyre i cili duhet të konsiderohet si prioritar duhet të konsistojë në paraqitjen e argumentave lidhur me krijimin e tyre si edhe masat që parashikohet të merren për likujdimin e tyre. Sipas deklarimeve të bëra nga ana e MZHU ekzistojnë detyrimet të prapambetura të krijuara rishtazi
    
VI.  Publikimi 
Raporti i Monitorimit për vitin 2016, është publikuar në faqen zyrtare të Ministrisë së Zhvillimit Urban në link-un:
http://www.zhvillimiurban.gov.al/files/pages_files/Relacioni_Monitorimi___viti__2016.pdf
